Gir millionstøtte til «sjøens Tesla»

Sjøtrikken kan erstatte de dieseldrevne hurtigbåtene som trafikkerer norskekysten i dag.

EL-TRIKK: Denne elektriske båten skal sikre miljøvennlig transport i norske fjorder. Vis mer byoutline Foto: Skjermdump/NCE Maritime CleanTech

Publisert: Publisert: 16. desember 2016 07:27

Denne uken ble det klart at fem søkerprosjekter får dele minst 70 millioner kroner til utvikling av utslippsfri sjøtransport, skriver Sysla Grønn.

Det er Pilot-E som står bak støtten til prosjektene. Pilot-E er et samarbeid mellom Forskningsrådet, Innovasjon Norge og Enova.

Ett av vinnerprosjektene er Urban Water Shuttle (UWS), som er drevet frem av NCE Maritime CleanTech planlegger å lage en elektrisk hurtigbåt, eller «sjøens Tesla» som de kaller den selv, som skal kunne operere over kortere avstander i befolkningstette områder ved sjø, elv eller innsjø.

– Nå er vi utrolig glade. Endelig skal vi få realisert dette banebrytende prosjektet, sier Hege Økland, daglig leder i NCE Maritime Cleantech til Sysla.

NCE Maritime CleanTech er en næringsklynge lokalisert på sørvestlandet, som har for hovedmål å styrke konkurranseevnen til de 60 klyngedeltagerne ved å lansere løsninger for miljø- og klimavennlige aktiviteter på sjøen.

T-bane på sjøen



– Urban Water Shuttle kan sammenlignes med et T-banenett til sjøs, drevet av nullutslipps energi, sier Økland til maritme.no

Først ut skal være strekningen mellom Askøy og Bergen, men også Oslofjorden og områdene utenfor Stavanger skal kunne betjenes av båten.

– Nå gjenstår det bare å få på plass avtalen med fylkeskommunen om pilotsambandet mellom Askøy og Bergen, sier Økland.

I Norge er det 202 samband for ferger og hurtigbåter, og fjordtrikken skal kunne erstatte de dieseldrevne hurtigbåtene.

De som skal bygge pilotfartøyet, er Wärtsilä, Servogear, Fjellstrand, Grenland Energy, CFD Marine, Hydro og Sapa.

Flere får støtte



Bedriftene Brødrene Aa, Fiskarstrand, Siemens og Kongsberg Maritime er de fire andre prosjektene som får støtte fra Pilot-E.

– Vi er gledelig overrasket over den gode responsen og det høye nivået på prosjektsøknadene, sier administrerende direktør i Forskningsrådet Arvid Hallén.

Les også 14-åring kjøpte fiskebåt for sparepengene

Les også Stavanger-rederi vil starte opp passasjerrute til Cuba i 2017

Les også Her sjøsettes Norges største hvitfisktråler

Her kan du lese mer om Miljøvern Fritidsbåt Skipsfart